Diari Oficial de la Generalitat Valenciana


Sumari del DOGV 9293, del 08-03-2022 (2022/1897)

RESOLUCIÓ de 3 de març de 2022, del director general de Ciutat de les Arts i de les Ciències, SAU, per la qual es resol la convocatòria per a la provisió definitiva del lloc 235, d'auditor o auditora interns, mitjançant un procediment de cobertura externa.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9293

Data del DOGV
:   08-03-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/1897


Data del document
:   03-03-2022

Organisme emissor
:   Ciutat de les Arts i de les Ciències, SAU

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 3 de març de 2022, del director general de Ciutat de les Arts i de les Ciències, SAU, per la qual es resol la convocatòria per a la provisió definitiva del lloc 235, d'auditor o auditora interns, mitjançant un procediment de cobertura externa. [2022/1897]  
De conformitat amb el que s'estableix en les bases de la convocatòria per a la provisió definitiva del lloc 235 auditor o auditora interns, mitjançant un procediment de cobertura externa, acordada mitjançant la Resolució de 19 d'abril de 2021, del director general de Ciutat de les Arts i de les Ciències, SAU (CACSA), publicada en el DOGV número 9073, de 30 d'abril de 2021.  
En virtut del II Acord de la Comissió de Diàleg Social del Sector Públic Instrumental de la Generalitat en matèria de criteris generals d'aplicació a les ofertes d'ocupació pública i les seues convocatòries en el sector públic instrumental de la Generalitat, de data 28 de maig de 2018, i del que s'estableix en el II Conveni col·lectiu del personal laboral al servei de l'Administració autonòmica.  
Atés l'Acord de data 14 de gener de 2022, de l'òrgan tècnic de selecció nomenat a aquest efecte, publicat en el portal d'ocupació de CACSA (https://www.cac.es/portalocupacio/), pel qual es proposa el nomenament definitiu de Rafael Domingo Ortells, amb DNI \*\*\*\*5027\*\*, a conseqüència de l'esmentat procés de cobertura externa.  
  
En compliment del que es disposa en la instrucció segona de la Resolució de 14 d'abril de 2016, del conseller d'Hisenda i Model Econòmic, per la qual s'aproven les instruccions sobre mesures de control i publicitat activa en el sector públic instrumental de la Generalitat, en què s'estableix que han de publicar en el Diari Oficial de la Comunitat Valenciana totes les convocatòries de selecció del seu personal fix, així com els resultats d'aquestes convocatòries.  
Per tot el que s'ha exposat, resolc:  
  
Primer  
Nomenar amb caràcter definitiu, per a exercir les funcions assignades al lloc 235 auditor o auditora interns, Rafael Domingo Ortells, amb DNI \*\*\*\*5027\*\*.  
La contractació tindrà efectes en el moment en què inicie la prestació de serveis, circumstància que, en tot cas, s'haurà de produir en el termini de vint dies hàbils comptats des de l'endemà de la publicació o notificació a l'interessat de la present resolució.  
  
Segon  
Notificar la present resolució a la persona interessada.  
  
Tercer  
Publicar la present resolució en el Portal de Transparència-Portal d'Ocupació de CACSA i en el Diari Oficial de la Generalitat Valenciana (DOGV).  
  
Contra la present resolució, que posa fi a la via administrativa, els interessats podran interposar directament, en el termini de dos mesos, demanda laboral davant el Jutjat Social de València, segons el que es disposa en l'article 69 de la Llei 36/2011, de 10 d'octubre, reguladora de la jurisdicció social, en la redacció donada per la disposició final tercera de la Llei 39/2015, d'1 d'octubre, del procediment administratiu comú de les administracions públiques.  
  
València, 3 de març de 2022.- El director general: Antonio Torres Salvador.